Կոնստանտին Գարբուզ

Կոնստանտին Գենադևիչ Գարբուզ (, ), ռուս ֆուտբոլիստ, «ՍԿԱ Խաբարովսկ» ակումբի պաշտպան (նախկինում՝ հարձակվող)։

Կարիերա

Ակումբային 

Կոնստանտին Գարբուզն Ալթայի ֆուտբոլի սան է։ Ֆուտբոլով սկսել է զբաղվել յոթ տարեկանում՝ Բիյկս քաղաքի № 2 մանկապատանեկան մարզադպրոցում (առաջին մարզիչը եղել է Միխայիլ Իվանովիչ Չմիխը)։ Մանկության տարիներին խաղացել է կենտրոնական և աջ կիսապաշտպանի դիրքում։

Պրոֆեսիոնալ կարիերան սկսել է 2004 թվականին Վոլգոգրադի «Ռոտոր» ակումբի երկրորդ կազմում, որտեղ խաղացել է մեկուկես տարի՝ անցկացնելով ինը խաղ։ 2005 թվականի մրցաշրջանի երկրորդ կեսը վարձավճարով անցկացրել է Կամիշինի «Տեքստիլշիկ» ակումբում, որտեղ խաղացել է հարձակվողի դիրքում։ Տասը խաղում խփել է չորս գոլ։

2006 թվականին դարձել է Պրեմիեր լիգայի «Ռոստով» ակումբի խաղացող, որտեղ հիմնականում խաղացել է երիտասարդական կազմում։ Բարձրագույն դիվիզիոնում իր նորամուտը նշել է 2006 թվականի նոյեմբերի 26-ին՝ վերջին տուրի՝ Մոսկվայի «Լոկոմոտիվ» ակումբի դեմ խաղի 75-րդ րոպեին փոխարինելով Դմիտրի Բուրմիստրովին։

2008 թվականին համալրել է Խաբարովսկի «ՍԿԱ Էներգիա» ակումբի կազմը։ Ակումբում անցկացրած երկու մրցաշրջանի ընթացքում մասնակցել է 58 խաղի՝ անչքի ընկնելով երկու գոլով։ 2010 թվականի մրցաշրջանի սկզբից առաջ դարձել է երկրորդ լիգայի «Տյումեն» ակումբի խաղացող, որտեղ խաղադաշտ է դուրս եկել 16 անգամ։

2011/12 անցումային առաջնությունն անցկացրել է Օմսկի «Իրտիշ» ակումբում։ Հենց այդ ակումբում է Գարբուզը Ալեքսանդր Դորոֆեևի առաջարկով կիսապաշտպանի դիրքից տեղափոխվել է պաշտպանության գիծ։ Ընդհանուր առմամբ «Իրտիշի» կազմում անցկացրել է 31 խաղ, որտեղ անչքի է ընկել երկու գոլով։ 2012 թվականի ամռանը տեղափոխվել է Սարատովի «Սոկոլ» ակումբ, որտեղ դարձել է թիմի հիմնական խաղացողներից մեկը։ Մրցաշրջանի ավարտին հեռացել է թիմից։

2013 թվականի հուլիսի 2-ին դարձել է Նալչիկի «Սպարտակ» ակումբի խաղացող՝ թիմի հետ կնքելով երկու տարվա պայմանագիր։ Նորամուտը ակումբում կատարել է 2013 թվականի հուլիսի 7-ին՝ ՖԱԼ առաջին տուրի՝ «Մորդովիա» ակումբի դեմ խաղում։ 2014 թվականի հունվարին խաղացողի հետ պայմանագիրը խզվել է երկողմանի համաձայնությամբ։ Այդ որոշման պատճառը դարձել է թիմի անկայուն ֆինանսական դրությունը։ Ակումբի կազմում Գարբուզն անցկացրել է 23 հանդիպում։

2014 թվականի փետրվարի 18-ին պայմանագիր է կնքել Վորոնեժի «Ֆակել» ակումբի հետ։ Թիմի կազմում իր նորամուտը նշել է ապրիլի 15-ին՝ մասնակցելով Բրյանսկի «Դինամո» ակումբի դեմ տնային խաղին։ Մրցաշրջանի ավարտին հեռացել է Վորոնեժի թիմից, որի կազմում անցկացրած 7 հանդիպումներում խփել էր մեկ գոլ։

2014/15 մրցաշրջանից առաջ պայմանագիր է կնքել ՖԱԼ առաջնության «Ենիսեյ» (Կրասնոյարսկ) ակումբի հետ։ Նորամուտը թիմում կատարել է 2014 թվականի հուլիսի 12-ին՝ առաջնության երկրորդ տուրի՝ Տոմ ակումբի դեմ խաղում։ Մեկ տարի ակումբում խաղալուց հետո Գարբուզը պայմանագիր է կնքել Նիժնի Նովգորոդի «Վոլգա» ակումբի հետ։

2016 թվականին տեղափոխվել է «Տոսնո» ֆուտբոլային ակումբ, որի կազմում նորամուտը կատարել է հուլիսի 11-ին կայացած խաղում ընդդեմ Խիմկի ակումբի։ Օգոստոսի 21-ին կայացած «Ենիսեյի» դեմ խաղում խփել է իր առաջին գոլը «Տոսնոյի» կազմում։ 2017 թվականի հունիսի 7-ին տեղափոխվել է «Ենիսեյ»։

Անձնական կյանք 
Կոնստանտին Գարբուզը սովորել է Վոլգոգրադի ֆիզիկական կուլտուրայի պետական ակադեմիայում։ Ամուսանցած է, կինը՝ Քսենյա, որդին՝ Սավելի (ծնվել է 2012 թվականին)։

Ելույթների վիճակագրություն 

(2016 թվականի նոյեմբերի 19-ի տվյալներով)

Աղբյուրներ՝
 Ելույթների վիճակագրությունը վերցված է Sportbox.ru կայքից

Ծանոթագրություն

Արտաքին հղումներ 
 

Ռուս ֆուտբոլիստներ
Ռոստովի ֆուտբոլիստներ
Սպարտակ Նալչիկի ֆուտբոլիստներ
Ֆուտբոլի պաշտպաններ
Տոսնոյի ֆուտբոլիստներ
Տամբովի ֆուտբոլիստներ
Ֆուտբոլի կիսապաշտպաններ
Ռուսաստանի Պրեմիեր Լիգայի խաղացողներ